ລັດ ຄາ​ລິ​ຟໍ​ເນຍ ປະ​ເມີນ​ ຄວາມ​ເສຍ​ຫາຍ ຫຼັງ​ຈາກ​ແຜ່ນ​ດິນ​ໄຫວ​ໃຫຍ່ ຄັ້ງ​ທີ​ສອງ
ຜູ້​ຊຳ​ນານ​ດ້ານ​ແຜ່ນ​ດິນ​ໄຫວ​ກ່າວ​ວ່າ ແຮງ​ສັ່ນ​ສະ​ເທືອນ​ໃນ​ວັນ​ສຸກ​ທີ່​ຜ່ານ​ມາ​ແມ່ນ​ຮຸນແຮງກວ່າແຜ່ນດິນໄຫວທີ່ເກີດໃນວັນພະຫັດນັ້ນ 10 ເທື່ອ.
ບັນດາພະນັກງານໜ່ວຍສຸກເສີນໃນເມືອງ ຣິຈ໌ເຄຣັສ ລັດຄາລິຟໍເນຍ, ກຳລັງປະເມີນ ຄວາມເສຍຫາຍຈາກເຫດແຜ່ນດິນໄຫວໃຫຍ່ 7 1 ທີ່ໄດ້ເກີດຂຶ້ນໃນຊຸມຊົນທະເລຊາຍ ທາງພາກຕາເວັນອອກສຽງເໜືອຂອງນະຄອນ ລອສ ແອນເຈີລິສ ໃນຕອນຄ່ຳຂອງວັນ ສຸກທີ່ຜ່ານມາ ເຫດແຜ່ນດິນໄຫວດັ່ງກ່າວໄດ້ເກີດຂຶ້ນລຸນຫຼັງ ແຜ່ນດິນໄຫວຄວາມແຮງ 6 4 ໃກ້ກັບເມືອງທີ່ວ່ານັ້ນໃນວັນພະຫັດ ບໍ່ມີລາຍງານຜູ້ເສຍຊີວິດ ຫຼື ການບາດເຈັບ ຮຸນແຮງ ຈາກການສັ່ນສະເທືອນຄັ້ງໃຫຍ່ນັ້ນ, ແຕ່ແຜ່ນດິນໄຫວຄວາມແຮງ 7 1 ທີ່ເກີດ ຂື້ນໃນວັນສຸກ, ເຊິ່ງສາມາດຮູ້ສຶກໄດ້ທົ່ວພາກໃຕ້ຂອງລັດຄາລິຟໍເນຍ ແລະ ລັດ ເນວາ ດາ ທີ່ຢູ່ໃກ້ຄຽງນັ້ນ, ໄດ້ກໍ່ໃຫ້ເກີດຄວາມເສຍຫາຍເພີ່ມເຕີມ ແລະ ຜູ້ທີ່ອາໄສຢູ່ໃນບໍລິ ເວນນັ້ນຢ້ານສັ່ນ ພ້ອມກັນນັ້ນ, ອາຫານໄດ້ຕົກອອກຈາກຊັ້ນວາງເຄື່ອງຢູ່ຮ້ານຊຸບເປີມາເກັດ, ແລະ ຄັງ ເຫຼົ້າຢູ່ໃນຮ້ານຂາຍເຫຼົ້າ ມູນຄ່າຫຼາຍພັນໂດລາກໍຖືກທຳລາຍ ທ້າວ ວິກເຕີ ອັບດູລລາຕິຟ, ລູກຊາຍຂອງເຈົ້າຂອງຮ້ານໄດ້ກ່າວວ່າ “ແຜ່ນດິນໄຫວ ຄັ້ງນີ້ແມ່ນດົນກວ່າ, ແຕ່ຍັງໄດ້ປິດທ້າຍການສັ່ນສະເທືອນດ້ວຍແຮງກະແທກທີ່ຮຸນ ແຮງຫຼາຍ, ທີ່ຮູ້ສຶກຄືວ່າ ມັນຈະພັງຮ້ານທັງໝົດລົງເລີຍ ” ຜູ້ຊຳນານດ້ານແຜ່ນດິນໄຫວກ່າວວ່າ ແຮງສັ່ນສະເທືອນໃນວັນສຸກທີ່ຜ່ານມາແມ່ນຮຸນ ແຮງກວ່າແຜ່ນດິນໄຫວທີ່ເກີດໃນວັນພະຫັດ 10 ເທື່ອ ທ່ານ ມາກ ກີລາດູຈີ ຜູ້ອຳນວຍການໜ່ວຍບໍລິການສຸກເສີນ ຂອງຫ້ອງການຜູ້ປົກຄອງ ລັດ ຄາລິຟໍເນຍ ໄດ້ກ່າວວ່າ “ແຜ່ນດິນໄຫວໃນວັນສຸກນັ້ນແມ່ນດົນເຕີບ ມັນຮູ້ສຶກໄດ້ ຢ່າງກວ້າງຂວາງທົ່ວພາກໃຕ້ຂອງລັດຄາລິຟໍເນຍ ແລະ ແມ່ນກະທັ້ງໄກເຖິງພາກເໜືອ ຄື ເມືອງ ຊາຄຣາເມັນໂຕ້ ນີ້ ” ຜູ້ປົກຄອງລັດ ຄາລິຟໍເນຍ ທ່ານ ແກວິນ ນິວຊຳ ໄດ້ຮ້ອງຂໍການປະກາດພາວະສຸກເສີນ ປະທານາທິບໍດີ ຈາກປະທານາທິບໍດີ ດໍໂນລ ທຣຳ ແລະ ອົງການບໍລິຫານເຫດສຸກເສີນ ລັດຖະບານກາງ ເພື່ອການຊ່ວຍເຫຼືອຈາກລັດຖະບານກາງໂດຍກົງ “ເພື່ອສືບຕໍ່ຊ່ວຍ ເຫຼືອຊຸມຊົນຕ່າງໆ ທີ່ໄດ້ຮັບຜົນກະທົບຈາກເຫດແຜ່ນດິນໄຫວ ”